ชื่อ นายณัฐกร พรมเสนา หน่วยวิชา คณิตศาสตร์ ระดับชั้น 2

**กิจกรรมที่ก่อการเรียนรู้**

1. **แนวคิดกิจกรรม และลักษณะกิจกรรม**

ในกิจกรรมนี้เราจะทำการเรียน เรื่องการคูณ โดยเรานำผลไม้มาเป็นสื่อเพื่อให้เกิดการเรียนรู้ที่ให้นักเรียนได้จับได้เห็นสื่อจริง เราจะให้นักเรียนสังเกตการนับเพิ่มบวกทีละเท่าๆกัน เพื่อมุ่งสู่ความหมายของการคูณ โดยมีลักษณะกิจกรรม ดังนี้

* เตรียมผลไม้ไว้ 6 ชนิด คือ

1. สาลี่ 15 ผล ใส่จานๆละ 3 ผล
2. แอบเปิ้ล 9 ผล ใส่จานๆละ 3 ผล
3. ลำไย 16 ผล ใส่จานๆละ 2 ผล
4. ส้ม 24 ผล ใส่จานๆละ 4 ผล
5. กล้วย 12 ผล ใส่จานๆละ 4 ผล
6. ลองกอง 28 ผล ใส่จานๆละ 7 ผล

* ติดคำสั่งที่กระดาน “**ให้นักเรียนบอกวิธีการนับจำนวนผลไม้แต่ละชนิด ให้ได้รวดเร็วที่สุด”** อ่านคำสั่งพร้อมกัน
* แบ่งนักเรียนเป็นแถว โดยให้ไปเป็นแถวเพื่อสังเกต
* ให้นักเรียนแลกเปลี่ยนความรู้ร่วมกัน โดยครูพยายามพาให้คำตอบเด็กเข้าสู่การนับเพิ่มทีละเท่าๆกัน และเขียนประโยคสัญลักษณ์การบวก
* ครูเขียนคำตอบของเด็กแต่ละคลงกระดานและหาข้อสรุปร่วมกันกับนักเรียนว่าวิธีไหนเป็นการนับที่รวดเร็วที่สุด
* ให้นักเรียนวาดรูปเขียนประโยคสัญลักษณ์การบวกของผลไม้แต่ละชนิด และข้อสรุปลงในสมุด การนับเพิ่มคือ การบวกเพิ่มทีละเท่าๆกัน คือ การคูณ

เครื่องหมายการคูณคือ x

* ทำแบบฝึกหัด

1. **ความรู้ที่มีมาก่อน**

การบวก การลบ ประโยคการบวก -ลบ

1. **โจทย์สถานการณ์เปิด**

ให้นักเรียนบอกวิธีการนับจำนวนผลไม้แต่ละชนิด ให้ได้รวดเร็วที่สุด

1. **ชิ้นงาน**

แบบฝึกหัด

1. **ประเด็นที่ได้เรียนรู้ ที่ก่อให้เกิดการเรียนรู้ใหม่**

**ครู**

- เห็นวิธีการหาคำตอบของนักเรียนแต่ละคนที่มีความหลากหลาย

- เห็นจุดที่เด็กยังไม่เข้าใจว่าเรื่องไหน เพื่อให้ความช่วยเหลือได้ทัน

**นักเรียน**

* ได้เรียนรู้การบวกทีละเท่าๆกัน
* การเขียนประโยคสัญลักษณ์แสดงการบวกทีละเท่าๆกันได้
* ความหมายการคูณ
* วิธีการหาคำตอบของแต่ละคนที่หลากหลาย

1. **ปัจจัยความสำเร็จ**

* นักเรียนร่วมกันแลกเปลี่ยนความรู้วิธีการนับของแต่ละคน
* นักเรียนมีความสนใจในสื่อที่เตรียมมา ทำให้นักเรียนมีความสนใจมากขึ้น
* เป็นเรื่องใหม่ทำให้นักเรียนสนใจ

1. **ประเด็นที่จะพัฒนาต่อ**

* ประโยคสัญลักษณ์การบวก
* ความหมายการคูณ
* การคูณคือ จำนวนกลุ่ม x จำนวนสมาชิก