


**นางสาวศรัญญา สุวันนะ (ครูจุ๋ม)**


**หน่วยวิชาคณิตศาสตร์**

**ระดับชั้น ๖**




**เกมคำใบ้**

**กิจกรรมที่ก่อให้เกิดการเรียนรู้มากที่สุด** คือ กิจกรรมเกมคำใบ้ เข้าใจค่าประจำหลักและการกระจายทศนิยม ซึ่งเป็นกิจกรรมที่ให้นักเรียนฝึกฝนการการคำนวณค่าของทศนิยมในรูปแบบของการคิด อธิบายที่มาของการคำนวณ บอกได้ว่าทศนิยมจำนวนนั้นมีค่าประจำหลักและสามารถเขียนให้อยู่ในรูปของการกระจายได้หลายแบบที่แตกต่างกัน




สำหรับ**ความรู้เดิมของนักเรียน**ก่อนทำกิจกรรมนี้ คือ การนำความรู้เรื่องการคำนวณ การหาค่าประจำหลัก การกระจายเศษส่วน มาใช้เป็นตัวช่วยในสร้างความรู้ และใช้พื้นฐานความรู้เรื่องทศนิยมจากการเรียนรู้ในระดับชั้น ๕ มาใช้ เป็นการทบทวนความรู้เดิมและสามารถสร้างความรู้ใหม่ที่แตกต่างได้



**โจทย์สถานการณ์** คือ ”จงหาคำตอบจากคำใบ้ที่นักเรียนได้รับ แล้วนำมาเติมลงในตารางที่กำหนดให้ให้สมบูรณ์พร้อมทั้งอธิบายเหตุผลว่าทำไมถึงใส่ในช่องนั้นๆ รวมทั้งเขียนในรูปของการกระจายในแบบต่างๆ”

**สิ่งที่ได้เรียนรู้จากกิจกรรมครั้งนี้** คือ ได้เรียนรู้ว่าการที่นักเรียนนำพื้นฐานความรู้เดิมมาเป็นตัวช่วยในการสร้างความรู้ใหม่ จะช่วยให้นักเรียนสามารถเรียนรู้ได้ดี รวดเร็วเหมาะสมกับเวลา และทำให้ได้รู้ว่าการนำกิจกรรมที่มีความ ท้าทายในเรื่องของตัวโจทย์และเวลาทำให้นักเรียนเกิดความสนุกในการคิด และมีสมาธิจดจ่อกับการแก้ปัญหาได้ดี รวมทั้งยังได้เรียนรู้การทำแผนการสอนที่รอบคอบและควรคำนึงถึงความเข้าในในกระบวนการเรียนของผู้เรียนอีกด้วย



**การเรียนรู้ที่เกิดขึ้นที่สามารถนำไปต่อยอดได้** คือ การทำแผนการสอนที่ต้องมีความละเอียด สามารถจัดลำดับขั้นตอนของแผนให้มีความเข้าใจได้ง่าย ไม่สลับซับซ้อนจนเกินไป และต้องคำนึงด้วยว่าจะทำให้ผู้เรียนสามารถมีสมาธิ ให้ความร่วมมือ และนำความรู้พื้นฐานที่มีมาใช้เป็นตัวช่วยในการสร้างความรู้ใหม่ได้เหมาะสมหรือไม่

