**กิจกรรมที่ก่อให้เกิดการเรียนรู้มากที่สุด ครูโหน่ง**

**Open Approach < 3 คาบ 🡪 Over eating 🡪 Over fishing**

**What – ขั้นตอนที่ทำได้ดีและได้เรียนรู้จากตนเองและเด็ก**

ขั้นที่ 4 ขั้นนำเสนอความรู้และแลกเปลี่ยนเรียนรู้

\* โจทย์สถานการณ์เปิด

ครูเปิดประเด็น “เมื่อมนุษย์กินมากเกินพอดี จะเกิดผลกระทบต่อสัตว์ทะเลอย่างไรบ้าง”

<Over eating 🡪 Over fishing>

\* ประเด็นคำถามต่อมา 🡪 นักเรียนคิดว่า Over fishing คืออะไรเป็นวิธีการทำประมงแบบใด และเกิดผลกระทบต่อสัตว์ทะเลอย่างไรบ้าง

\* ประเด็นที่ครูได้เรียนรู้ 🡪 ครูได้เรียนรู้วิธีคิดเชื่อมโยงจากเด็กๆ การคิดในแนวทางของตัวเด็กๆ เอง ซึ่งเป็นการพยายามคิดค้นด้วยตนเอง

**ปัจจัยความสำเร็จ**

**Why – ทำไมจึงทำได้ดีในขั้นตอนนั้น**

การที่เด็กเป็นผู้ลองผิดลองถูกคิดหาคำตอบด้วยตนเองแล้ว ความรู้ที่มีมาก่อนในเรื่องของวิธีการทำประมงที่ผิดวิธีในรูปแบบต่างๆ เช่น การจับสัตว์น้ำในฤดูวางไข่, การใช้อวนตาถี่, การใช้ปูนขาวจับหอยหลอด เป็นต้น จากการที่เขาใช้พื้นที่ความรู้ของตนเองจากการออก Field work ทำให้เขาสามารถเชื่อมโยงความรู้ได้ดี ดังนั้นเมื่อเขามาเจอกับสถานการณ์ปัญหาที่เป็นเรื่องเกี่ยวกับที่เขามีพื้นที่ความรู้ จึงทำให้เขารู้สึกท้าทายกับการคิดหาคำตอบและเมื่อถึงขั้นที่ต้องแลกเปลี่ยนกับเพื่อน เขาจึงตื่นเต้นกับความใหม่และท้าทายความคิดกับของตนเอง ประกบกับการเคารพในการรับฟังความคิดเห็นของเพื่อนเป็นอย่างดีด้วย

**ปัจจัยความสำเร็จ**

**How – ทำอย่างไรจึงออกมาดี**

การให้เวลาในการทำงานและเงื่อนไขที่ชัดเจนของครู ครูมีการกำหนดเวลา การทำงานเป็นรายบุคคลก่อน จากนั้นจึงให้เวลาในการแลกเปลี่ยน โดยมีการกำกับเวลาที่ชัดเจนและกำหนดกติกาการแลกเปลี่ยนในกลุ่มให้ชัดเจน หนึ่งคนพูดและเพื่อนในกลุ่มรับฟังและเมื่อข้อคิดเห็นหรือความคิดใดที่แตกต่างจากของตนเอง ก็ให้บันทึกลงสมุดด้วยสีดินสอที่แตกต่าง ซึ่งเด็กๆ ปฏิบัติตามเงื่อนไขได้เป็นอย่างดี โดยสังเกตจากชิ้นงานที่เด็กๆ บันทึกข้อมูลของเพื่อนได้เป็นอย่างดี

**ประเด็นที่จะนำไปพัฒนาต่อ**

การเรียนรู้ที่ผู้เรียนสามารถเป็นเจ้าของชุดความรู้ได้ด้วยตนเองบนพื้นฐานของความรู้ที่ตัวเองมีมาก่อน และสามารถนำมาเชื่อมโยงความรู้ใหม่ได้ สามารถนำมาแลกเปลี่ยนเรียนรู้กันได้ทั้งตัวผู้สอนและผู้เรียน มันทำให้ผู้เรียนเกิดความรู้สึกกระตือรือร้นที่จะเรียนรู้ อยากที่จะท้าทายความคิดทั้งของตัวเองและเพื่อนๆ ทำให้บรรยากาศในชั้นเรียนเป็นเสมือนโต๊ะเสวนาน้อยๆ ของเด็กๆ ที่มีกติกาการรับฟัง และเคารพในความคิดเห็นของเพื่อนๆ ดังนั้นสิ่งที่ผู้สอนอยากจะพัฒนาต่อคือ การให้ผู้เรียนเป็นผู้คิดประเด็นโจทย์ด้วยตนเอง และให้แลกเปลี่ยนเรียนรู้กันเอง ซึ่งครูผู้สอนจะร่วมเป็นส่วนหนึ่งในการแลกเปลี่ยนด้วย