ชีวิตที่เรียนรู้ของครูเพลิน

1. ชื่อ ครูเหน่ง หน่วยวิชา ธรรมชาติศึกษาและประยุกต์วิทยา ระดับชั้น 4

2. กิจกรรมที่ก่อให้เกิดการเรียนรู้ได้มากที่สุดและดีที่สุด

“กิจกรรมการนำเสนองานเป็นกลุ่มจากความเข้าใจของตนเอง หัวข้อ ทางเลือกสำหรับเกษตรผสมผสาน” สะท้อนแนวคิด + การหยิบประเด็น + คำถามที่กระตุ้นความคิดมานำเสนอ

เชิงเดี่ยว

ผสมผสานผสานน

3. ความรู้ที่มีมาก่อน เปรียบเทียบแนวคิดเกี่ยวกับการเกษตร

- เกษตรเชิงเดี่ยว ผ่านวีดีโอ นายเขียว + นายแดง เปรียบเทียบการเกษตร + บทความ อธิปไตยเมล็ดข้าวที่หายไปในนาข้าว

- เกษตรอุตสาหกรรม ผ่านวีดีโอ “มือถือเปื้อนเลือด” + บทความผลกระทบต่อสิ่งมีชีวิต/น้ำ/ดิน/เมล็ดพันธุ์จากการเกษตรอุตสาหกรรม

- การผสมผสาน (พึ่งพาตนเองได้) ผ่านวีดีโอ ลุงธงชัย : ไร่ทักสม + หลัก 10 ประการในการพึ่งพาตนเอง

4. ประเด็นที่ได้เรียนรู้

- เด็ก ๆ เกิดการแลกเปลี่ยนเรียนรู้ระหว่างกลุ่มย่อย + กลุ่มใหญ่ทั้งห้อง โดยเปิดโอกาสให้เด็ก ๆ เลือกว่าสุดท้ายเด็ก ๆ จะเลือกแนวคิดการทำเกษตรแบบใด ถ้ามีพื้นที่จำลอง 1 ไร่ให้ลองออกแบบและนำแนวคิดมาใช้ในชีวิตประจำวัน เด็ก ๆ ทุกคนเลือกเดินทางตามแนวทาง “เกษตรผสมผสาน” + นำหลัก 10 ประการในการพึ่งพาตนเองมาปรับใช้ได้จริง

- เด็ก ๆ ริเริ่มการทำ Model จำลองขั้นกว่า คิดมากกว่าครูที่ให้ออกแบบเฉพาะในหน้ากระดาษ ไปกระตุก “ต่อมคิด” ให้เด็กต่อยอดงานเกินความคาดหมาย + นำเสนอในมุมมองที่หลากหลาย ในรูปแบบละครสะท้อนแนวคิด + มิติการนำเสนอการคิดต่อยอดที่น่าสนใจ เช่น รู้สึกว่าต้องทดแทนบุญคุณแผ่นดินต้องให้ทุกอย่างได้พึ่งพากันเองโดยใช้ธรรมชาติดูแลกันเอง หรือคิดเพิ่มมูลค่าจากสิ่งที่ตนเองมีอยู่ให้เกิดผลสูงสุดโดยการมองทุกสิ่งเชิงบวก มีการหมุนเวียนน้ำในไร่ใช้กังหันลมลดการใช้พลังงานไฟฟ้าในการปั้มน้ำขึ้นมาใช้ในการเกษตร ขุดบ่อรอบพื้นที่เพื่อการเกษตร+ชวนคนที่มาเที่ยวในพื้นที่ได้พายเรือเล่นแวะเที่ยวเป็นจุดๆได้ลงมือทำเกษตรและได้ความรู้จากการมาเยี่ยมชมพื้นที่นำกลับไปใช้ได้ในชีวิตจริง เป็นต้น

5. ชิ้นงานหรือเอกสารประกอบ

- MIND MAP + แหล่งอ้างอิง

- Model การจำลองพื้นที่ 1 ไร่ในการออกแบบการเกษตรทางเลือกที่สนใจ เน้นการนำหลัก 10 ประการของการพึ่งพาตนเองมาปรับใช้ในพื้นที่ของตนเอง + ใช้ประโยชน์กับชีวิตประจำวันของตนเองได้มากที่สุด

6. ปัจจัยความสำเร็จ

- กระตุกต่อมคิดที่เกิดแรงบันดานใจในการทำงานแบบขั้นกว่า จากความสนใจของตนเอง

- พูดแนวคิดมุมมองที่แตกต่างจากครูที่สอนในห้องและมีละครแนวคิดที่น่าสนใจ จุดความสนใจ + น่าติดตาม จากเพื่อนๆ ในห้องอย่างต่อเนื่อง

7. ปัจจัยที่จะนำมาพัฒนาต่อ

- อยากพาเด็ก ๆ ให้ลงมือทำในแปลงทดลองพื้นที่ 1 ไร่ โดยใช้หลัก 10 ประการ ทำจริง + ลงมือจริงให้เห็นผลเชิงประจักษ์ทางสายตา + เห็นจากใจ + ผลจริงที่ได้รับ เกิดเป็นความภาคภูมิใจในตนเอง

- เพิ่มเวลาในการให้เด็กๆ ดิ่งกับการคิดการออกแบบพื้นที่ 1 ไร่และให้มีโอกาสในการแลกเปลี่ยนมุมมองแนวคิดในกลุ่มย่อยมากขึ้นก่อนการนำเสนอกลุ่มใหญ่ทั้งห้อง