

คุณครูสิริกมล ศรีเดช (ครูตุ๊ก)



หน่วยวิชามานุษและสังคมศึกษา

ระดับชั้นประถมศึกษาปีที่ 5

**กิจกรรมที่ก่อให้เกิดการเรียนรู้ได้มากที่สุดและดีที่สุด …**

* กิจกรรม “ศึกษาภูมิศาสตร์ที่ตั้งโรงไฟฟ้าในประเทศไทย”
* แนวคิดของกิจกรรมคือ ให้นักเรียนค้นหาและอธิบายความสัมพันธ์ระหว่างภูมิศาสตร์ที่ตั้งโรงไฟฟ้า แหล่งวัตถุดิบด้านพลังงานที่ป้อนให้กับโรงไฟฟ้า และเส้นทางการขนส่งวัตถุดิบด้านพลังงานมาที่โรงไฟฟ้า

**ลักษณะกิจกรรม …**

นักเรียนใช้ข้อมูลจากเว็บไซด์ของการไฟฟ้าฝ่ายผลิตแห่งประเทศไทย www.egat.co.th เพื่อสำรวจตำแหน่งที่ตั้งของโรงไฟฟ้าที่กระจายอยู่ ตามภูมิภาคต่างๆของประเทศไทย

นักเรียนหาข้อมูลวัตถุดิบด้านพลังงานที่โรงไฟฟ้าแต่ละแห่งใช้ ครูแนะนำแหล่งค้นคว้าให้คือ เว็บไซด์ของการไฟฟ้าฝ่ายผลิตแห่งประเทศไทย www.egat.co.th แลเว็บไซด์ของสำนักงานสถิติแห่งชาติ www.nso.go.th

นักเรียนใช้แผนที่ประเทศไทยเพื่อศึกษาเส้นทานคมนาคมภายในประเทศ (ถนน, รถไฟ, ทางอากาศ, แนวท่อก๊าซธรรมชาติ)

นักเรียนนำข้อมูลที่ศึกษามาทั้งหมดมาเรียบเรียงในรูปแบบผังแสดงความสัมพันธ์ระหว่างที่ตั้งโรงไฟฟ้า แหล่งวัตถุดิบ และเส้นทางคมนาคมขนส่งวัตถุดิบมาสู่โรงไฟฟ้า

**ความรู้ที่มีมาก่อน …**

ความรู้ของนักเรียนที่สะสมก่อนการเรียนรู้ในกิจกรรมนี้ คือ ภูมิศาสตร์กายภาพของ ประเทศไทย การอ่านแผนที่ประเทศไทย แสดงข้อมูลรัฐกิจ แผนที่ประเทศไทยแสดง ภูมิศาสตร์ประเทศไทย แผนที่ประเทศไทยแสดงแม่น้ำ แผนที่ประเทศไทยแสดงทางหลวง แผนที่ประเทศไทยแสดงเส้นทางขนส่งท่อก๊าซธรรมชาติ วัตถุดิบที่ใช้การผลิตกระแสไฟฟ้า



**ประเด็นที่ได้เรียนรู้ …**

ถ้ามีการวางลำดับขั้นตอนการเรียนรู้ที่ดี นักเรียนสามารถสร้างความรู้ได้ด้วยตนเอง เห็นทักษะการเลือกข้อมูล การจับประเด็นสำคัญ การจัดระบบข้อมูล การเชื่อมโยงความรู้ของนักเรียนเห็นศักยภาพในการเรียนรู้ของนักเรียน ครูต้องใจเย็นและรอคอย ไม่ควรรีบเร่งชวนสรุปให้ได้ความรู้ตามเป้าหมายที่ต้องการ แต่ควรวางลำดับการเรียนรู้ให้นักเรียนไปสู่การได้คำตอบด้วยตนเอง

**ชิ้นงานหรือเอกสารประกอบ …**

แผนผังแสดงที่ตั้งโรงไฟฟ้าในประเทศไทยกับแหล่งพลังงานและที่มาของพลังงานที่ใช้

ความเรียงเรื่อง สถานที่ตั้งของโรงไฟฟ้าแต่ละประเภทมีความสัมพันธ์กับสภาพภูมิศาสตร์และแหล่งวัตถุดิบที่นำมาผลิตกระแสไฟฟ้าฟ้าอย่างไร

**ปัจจัยความสำเร็จ …**

ให้นักเรียนได้นำความรู้ที่มีมาก่อน มาใช้ในกาเรียนรู้กิจกรรมใหม่ ทำให้ได้ทบทวนและต่อยอดความรู้ รู้สึกความวางใจศักยภาพการเรียนรู้ของนักเรียน การทำงานร่วมกับคู่วิชา ในขั้นตอนการpre / while / post แผน ทำให้มีการปรับแก้ไขแผนฯ ก่อนนำไปปฏิบัติ ส่งผลให้เกิดการพัฒนาการจัดการเรียนรู้ที่สอดคล้องกับการเรียนรู้ของนักเรียน ครูมีการประเมินสถานการณ์การเรียนรู้ให้พร้อม

**ประเด็นที่จะนำไปพัฒนาต่อ …**

การหากิจกรรมที่ส่งเสริมให้นักเรียนได้พัฒนาทักษะด้านการสืบค้น การจัดระบบข้อมูลและการเชื่อมโยงความรู้

ครูเพิ่มความระมัดระวังในการเข้าไปจัดการการได้มาซึ่งคำตอบของนักเรียน ควรปล่อยให้กระบวนการเป็นไปตามธรรมชาติ ควรทำหน้าที่นำเสนอสิ่งที่นักเรียนคิดหรือพูดออกมา

