**สุมนา แทนบุญช่วย**



**หน่วยวิชาคณิตศาสตร์ ช่วงชั้นที่ 1 – 2**

**หน่วยงานวิชาการ**

**ครูโน้ต**

**ความคืบหน้า..ครูคณิต**

การเข้าดูแลเน้นระดับชั้น 1, 2, 6 เนื่องจากเป็นครูคนใหม่ที่เพิ่งเข้าต้นปีการศึกษา เริ่มต้นจากการวางแผนการเรียนรู้ (Pre) เข้าสังเกตการสอนในห้องเรียน (While) การสรุปห้องเรียน (Post) เมื่อจบบทเรียนแต่ละเรื่องใช้แบบทดสอบที่สอดคล้องกับการเรียนการสอน เมื่อจบภาคเรียนวิริยะได้ทำการเปิดชั้นเรียน (Open Class) 2 ห้อง ได้แก่ ห้อง 4/3 โดยครูนุ่น ห้อง 2/4 โดยครูโน้ต

**สิ่งที่เป็นไปตามทิศทางของ Lesson Study** คือ ครูหน่วยวิชาคณิตศาสตร์เริ่มจับแนวทางการเรียนรู้ได้มากขึ้น การติดตามอย่างต่อเนื่องคอยสอบถามว่าครูรู้สึกนึกคิดอย่างไร ทำให้ช่วยแก้ปัญหาได้อีกทางหนึ่ง ในระยะหลังครูมองเห็นจุดเปลี่ยน เห็นข้อดีในการทำ Lesson Study อีกยุทธศาสตร์หนึ่งที่ทำให้ครูมีการเปลี่ยนแปลง คือ การเปิดชั้นเรียน (Open Class) ครูได้เห็นตัวอย่างทั้งกระบวนการ รวมถึงการสังเกตห้องเรียนตามหลักของ Lesson Study

มุมของนักเรียน เริ่มเข้ากระบวนการเช่นกัน ทั้งในเรื่องการแสดงวิธีคิด การสื่อสารให้ผู้อื่นเข้าใจ การฟังการเรียนรู้และทำความเข้าใจกับการเรียนรู้ของผู้อื่น

**สิ่งที่ยังติดขัดไม่เป็นไปตามทิศทาง**

1. การออกแบบทดสอบ ยังไม่ตรงประเด็นและครูบางคนยังไม่เข้าใจลักษณะข้อสอบ 6 ระดับ สาเหตุมาจากประสบการณ์การทำงานของครู

2. นักเรียนไม่ผ่านเกณฑ์ประเมินค่อนข้างมาก สาเหตุมาจากแบบฝึกกับแบบทดสอบไม่สอดคล้องกัน และนักเรียนยังไม่คุ้นชินกับแบบทดสอบที่ต้องเขียนแสดงวิธีคิด

3. การส่งแผนจัดการเรียนรู้ สายดิ่งไม่ได้ตรวจก่อนสอน สาเหตุ ครูคณิตศาสตร์ทุกคนทำแผนแต่ไม่ได้ไม่เขียนหรือพิมพ์ลงในแบบฟอร์ม เนื่องจากไม่มีเวลา

**สิ่งที่ยังต้องผลักดันต่อไปและต้องทำอย่างรวดเร็วที่สุด** คือ การทำLesson Study ให้ครบวงจร ในหน่วยวิชาคณิตศาสตร์ การพัฒนาแบบฝึก ใบงาน การบ้าน แบบทดสอบให้สอดคล้องกับแนวทางเรียนรู้และเมื่อจบภาคเรียนมีการเปิดชั้นเรียน (Open Class) ช่วงชั้น 1 -2