

**น้ำผึ้ง วงษ์นุช (ครูผึ้ง)**

**เจ้าหน้าที่พัฒนามาตรฐานการศึกษาและเทียบโอน**

**สนับสนุน ยินดี**

เนื่องจากโรงเรียนเพลินพัฒนามีนโยบายการจัดการเรียนรู้แบบ Open Approach และ Lesson Study ถึงแม้ส่วนมาตรฐานการศึกษาและเทียบโอนไม่ได้ลงสู่กระบวนการอย่างชัดเจน แต่ทางส่วนก็ได้ให้การสนับสนุนกระบวนการทุกครั้งที่มีการวางแผนเตรียมการด้านกระบวนการจัดการเรียนรู้แบบ OA และ LS เช่น เป็นฝ่ายประสานงานระหว่างคณะวิจัยในการเข้าร่วม Observe คุณครูเวลาเข้าสู่กระบวนการ Pre While Post เพื่อคณะวิจัยจะได้มีส่วนร่วมและรับรู้กระบวนการ OA และ LS ที่ชัดเจนมากยิ่งขึ้น

**สิ่งที่ก่อให้เกิดการเรียนรู้มากที่สุด** การเป็นส่วนสนับสนุน อำนวยความสะดวก ประสานงานเกี่ยวกับเอกสาร การทำแบบสอบถาม เก็บข้อมูล วิเคราะห์ผลประมวลผลจากแบบสอบถาม เพื่อสะท้อนให้เกิดการพัฒนา แก้ไขปรับปรุงกระบวนการ OA และ LS ให้มีประสิทธิภาพมากยิ่งขึ้น

**ปัจจัยความสำเร็จ** การทำงานที่มีเวลาเป็นที่ตั้ง ให้ความสำคัญกับงานตามความสำคัญ ทำให้งานที่ได้รับมอบหมายประสบความสำเร็จและได้รับความร่วมมือจากฝ่ายวิชาการในการให้ความช่วยเหลือ สนับสนุน

**ประเด็นที่ได้เรียนรู้ใหม่ๆ** การเปิดกว้างด้านความคิด จากการได้ยินได้ฟังผ่านการประชุมวิชาการและช่วงชั้น ทำให้เห็นภาพกระบวนการ OA และ LS ได้ชัดเจนมากยิ่งขึ้น

**สิ่งที่ยังเป็นอุปสรรค** การเก็บข้อมูลในรูปแบบสอบถาม แบบสอบถามที่ส่งคืนได้ไม่ครบจำนวน และการตอบแบบสอบถามไม่ครบถ้วน ทำให้ผลการวิเคราะห์และประมวลผลไม่สมบูรณ์ ๑๐๐ เปอร์เซ็นต์

**ประเด็นที่อยากจะพัฒนาต่อไป** คือ ๑. การจัดเก็บข้อมูลในรูปแบบสอบถามให้เป็นระบบในส่วนมาตรฐานการศึกษา เพื่อง่ายต่อการค้นหา และใช้ในการพัฒนาหรือทำการวิจัยต่อยอดความรู้เพิ่มเติมต่อไป ๒. จัดเก็บแบบสอบถามให้รบตามจำนวน และสมบูรณ์มากที่สุด โดยวิธีการออกหนังสือแจ้ง หรือโทรศัพท์ติดต่อ ๓.นำผลสะท้อนกลับที่ได้สู่ผู้ที่ใช้กระบวนการ เพื่อให้เข้าถึงข้อมูลจริงและพัฒนาต่อไป

**ในฐานะที่เป็นฝ่ายสนับสนุน ถึงแม้ไม่มีโอกาสเข้าทำกระบวนการ OA และ LS แต่ได้เห็นภาพที่น่ายินดีและชื่นชม ยินดีที่กระบวนการ LS เข้าถึงเด็กๆ จากการถ่ายทอดของคุณครูแต่ละหน่วยวิชาที่เข้าร่วมกระบวนการแล้ว ๑๒ ท่าน ชื่นชมที่คุณครูทุกท่านมีความตั้งใจจริงที่จะทำและมอบสิ่งดีๆ ให้กับลูกศิษย์ของตนเอง**