**ชีวิตที่เรียนรู้…. ของครูเพลิน ปีการศึกษา 2555**

**โดย....ครูเกศ ศรีวัฒนพล**

หน่วนวิชาที่สอน : ประยุกต์ (ธรรมชาติ)

ระดับชั้นที่สอน : ชั้น๖

**กิจกรรมที่ก่อให้เกิดการเรียนรู้มากที่สุด**

กิจกรรมเรื่อง “ **แรงหนีศูนย์กลาง** ” เป็นกิจกรรมที่เด็กๆได้ทดลองเหวี่ยงแก้วน้ำบนฐานฟิวเจอร์บอร์ดแล้วเปรียบเทียบกับการโคจรของโลกรอบดวงอาทิตย์ ซึ่งกิจกรรมนี้ได้เกิดการแลกเปลี่ยนความรู้อย่างมากในห้องเรียนจนสามารถนำไปสู่การสรุปบทเรียนได้

**ความรู้ที่มีมาก่อน**

แรงดึงดูดระหว่างมวล(เป็นแรงที่มวลต่างๆ พยายามออกแรงดึงมวลอื่นเข้าหา) , ความสัมพันธ์ของดวงอาทิตย์กับตัวนักเรียน สิ่งมีชีวิตและโลก

**โจทย์ สถานการณ์เปิด**

แรงดึงดูดระหว่างมวลคือแรงที่มวลพยายามดึงมวลอื่นเข้าหาแล้วทำไมโลกถึงไม่ถูกดูดเข้าไปติดกับดวงอาทิตย์

**ประเด็นที่ได้เรียนรู้**

การใช้การทดลองสามารถเชื่อมโยงระหว่างผลที่ได้กับปรากฏการณ์ธรรมชาติได้ดีและทำให้เด็กเข้าใจในหัวข้อที่เรียนได้ดีและรวดเร็ว

**ปัจจัยที่ทำให้เกิดความสำเร็จ**

- สื่อ-อุปกรณ์ที่เหมาะกับหัวข้อที่จะเรียน

- การลงมือทำผ่านการใช้ประสาทสัมผัสจะช่วยกระตุ้นการเรียนรู้ให้นักเรียนได้ดี

- การกำหนดเงื่อนไขจะช่วยกำหนดกรอบการทดลองและเป็นการชี้แนะแนวทางการทำให้ได้ผลตามที่ครูมุ่งหวังได้ดี

- คำถามที่ชัดเจนจะช่วยนำพาไปสู่การแก้ปัญหา การแลกเปลี่ยนและการสรุปความรู้ที่ได้อย่างดี

**ประเด็นที่จะนำไปพัฒนาต่อ**

- นำสื่อ-อุปกรณ์ที่อยู่ใกล้ตัวมาประดิษฐ์เป็นอุปกรณ์ที่เหมาะต่อการเรียนรู้

- ลองใช้คำถามปลายเปิดก่อนการทดลอง ระหว่างทำและหลังทำการทดลองเพื่อดูว่าเด็กแต่ละคนมีความคิด ความรู้พื้นฐานอย่างไร เพื่อประเมินและปรับเนื้อหาการสอนให้เหมาะกับความรู้และความคิดของเด็ก