**ชีวิตที่เรียนรู้…. ของครูเพลิน**

**โดย....ครูพิมพ์ลักษณ์ กาสา**

หน่วยวิชาที่สอน : ประยุกต์ (มานุษและสังคมศึกษา)

ระดับชั้นที่สอน : ชั้น 4

**กิจกรรมที่ก่อให้เกิดการเรียนรู้มากที่สุด**

วิถีชีวิตมนุษย์เพื่อการดูแลรักษาสัตว์ทะเลให้คงอยู่อย่างยั่งยืน

**ลักษณะกิจกรรม**

1. นักเรียนนั่งเป็นวงกลม ให้นักเรียนบอกถึงของรักของหวง 1 อย่าง พร้อมวิธีการดูแลของรักของหวงนั้น
2. การดูแลของรักของหวงของผู้อื่น มีวิธีการอย่างไร
3. ครูเปิดประเด็นคำถามพร้อมให้โจทย์ โดยให้เวลาในการแก้ปัญหาและสร้างสรรค์
4. แลกเปลี่ยนเรียนรู้

**ความรู้ที่มีมาก่อน**

1. วิธีการลดสถานการณ์ Over Fishing ในฐานะของผู้บริโภคและมากกว่าฐานะผู้บริโภค
2. การเขียนข้อมูลในรูปแบบ การวาดภาพพร้อมบรรยาย, Concept Web, Mind Map, 5WH

**โจทย์ สถานการณ์เปิด**

นักเรียนออกแบบป้ายนิเทศรณรงค์ในหัวข้อ “การดูแลรักษาสัตว์ทะเลให้คงอยู่อย่างยั่งยืน”

เงื่อนไข : 1. จับกลุ่ม นักเรียนกลุ่มละ 4-5 คน

2. ให้เลือกสัตว์ทะเลกลุ่มละ 1 ชนิด และบอกวิธีดูแลให้คงอยู่อย่างยั่งยืน

3. ให้ใช้เครื่องมือในการออกแบบ เช่น การวาดภาพพร้อมบรรยาย, Concept Web, Mind Map, 5WH

4. เป็นป้ายรณรงค์ที่สื่อความหมายได้อย่างชัดเจนและสร้างสรรค์

**ชิ้นงานประกอบ**

ป้ายนิเทศรณรงค์ในหัวข้อ “การดูแลรักษาสัตว์ทะเลให้คงอยู่อย่างยั่งยืน”

**ประเด็นที่ได้เรียนรู้**

1. นักเรียนได้แลกเปลี่ยนเรียนรู้กันเกี่ยวกับการดูแลของรักของหวงของตนเอง กับการดูแลของรักของหวงของเพื่อน ซึ่งนำไปต่อยอดการดูแลรักษาสัตว์ทะเลให้คงอยู่อย่างยั่งยืน
2. นักเรียนมีกระบวนการทำงานกลุ่มที่ดี รู้จักแบ่งหน้าที่กันทำตามความถนัด
3. ครูเรียนรู้การเรียนรู้ของเด็กผ่านผลงานป้ายนิเทศรณรงค์ในหัวข้อ “การดูแลรักษาสัตว์ทะเลให้คงอยู่อย่างยั่งยืน” ซึ่งสะท้อนให้เห็นถึงการนำเอาความรู้ที่มีมาก่อนจากการเรียนในชั้นเรียนและภาคสนามมาถ่ายทอดเป็นชิ้นงานได้อย่างชัดเจน

**ปัจจัยที่ทำให้เกิดความสำเร็จ**

1. กติกาและเงื่อนไขที่ชัดเจน จะทำให้เด็กๆ สามารถจัดการวางแผนการทำงานได้
2. นักเรียนนำความรู้ที่มีมาก่อน ถ่ายทอดลงสู่ชิ้นงานได้

**ประเด็นที่จะนำไปพัฒนาต่อ**

1. ให้นักเรียนได้ทบทวนความรู้ที่มีมาก่อนร่วมกัน จะทำให้ประสบความสำเร็จในการทำงาน
2. ให้นักเรียนวางแผนการทำงานกลุ่ม ก่อนลงมือปฏิบัติ