**อดทน ไว้วางใจ เพื่อผลสำเร็จ**

ครูเรวัตร ภคพาณิชย์ (ครูเร)

**ถึงครูเรวัตร**

ในคาบเรียนคณิตศาสตร์ของนักเรียนชั้นม.๒/๑ เรื่องการบวก ลบ คูณ หารของจำนวนที่อยู่ในรูปรากที่สอง โดยกิจกรรมในวันนั้นครูให้นักเรียนได้แบ่งกลุ่มและให้ออกมานำเสนอเรื่องที่ครูมอบหมายให้ไปอ่านมาก่อนจากระบบออนไลน์ ซึ่งในวันนั้นได้เกิดช่วงเวลาที่ตัวครูเองรู้สึกว่าอยากเห็นภาพแบบนี้ในใจของตนมาตลอด ก็คือ ภาพที่นักเรียนถกเถียงกันโดยให้ข้อสังเกตและให้เหตุผลถึงเรื่องราวจากโจทย์คำถามของครู คือ

 +  =  หรือไม่

 x  =  หรือไม่

ในขณะที่นักเรียนกำลังให้เหตุผลกันว่าสมการนั้นจะหาข้อพิสูจน์ได้อย่างไร ตัวครูเองเกิดความคิดขึ้นมาในใจว่าจะเข้าไปยุติการถกเถียงและให้ข้อสรุปเลย หรือว่าปล่อยให้นักเรียนได้ถกเถียงกันต่อไป ซึ่งความรู้สึกตอนนั้น รู้สึกได้ว่ากระวนกระวายใจอยากที่จะหาข้อยุติ แต่อยู่ๆ ความรู้สึกไว้วางใจก็เกิดขึ้น และเพิ่มมากขึ้นไปตามคำพูดของนักเรียนที่ถกเถียงกันอย่างเป็นเหตุเป็นผล จนใกล้เข้าไปเรื่อยๆกับข้อสรุปที่ถูกต้อง จนในที่สุดนักเรียนก็สามารถสรุป ได้ข้อยุติและนำเสนอข้อพิสูจน์ที่ถูกต้องได้

ถ้าเป็นเมื่อก่อนที่ตัวเองเป็นคนใจร้อน ไม่ชอบอะไรที่วุ่นวาย ก็อาจจะไม่รอ ไม่ปล่อยให้นักเรียนโต้แย้งถกเถียงกัน เสียงดังวุ่นวาย ก็จะเข้าไปจัดการ ไปหยุดเด็กไว้ หรือไปเปลี่ยนวิธีการ เปลี่ยนคำถามใหม่ เด็กก็อาจจะไม่ได้พบคำตอบด้วยตนเอง แต่ครั้งนี้การที่ตัวเองได้ลองดู ลองปล่อยวาง อดทน ไม่ลงไปจัดการ แต่รับฟังสิ่งที่นักเรียนกำลังถกเถียง ให้เหตุผลกัน เป็นการให้โอกาสและให้ความไว้วางใจกับตัวนักเรียน และรอคอยผลที่จะเกิดขึ้นกับตัวนักเรียนเอง ซึ่งก็เป็นที่น่าภาคภูมิใจว่าเรื่องนี้เป็นผลสำเร็จของทั้งนักเรียนและครู

**ครูอยากบอกว่า...**

การที่ครูอดทน ให้โอกาสและให้ความไว้วางใจในตัวนักเรียน และรอคอยผลที่จะเกิดขึ้นกับตัวนักเรียนเองจริงๆ ผลสำเร็จก็จะเกิดขึ้นได้แน่นอน